ผ่าฟันคุดมาได้สามวันค่ะ บริเวณแผลมีก้อนสีน้ำตาลและขาวติดอยู่ ก้อนสีน้ำตาลและสีขาวคืออะไรคะ ใช่หนองรึเปล่า อยากทราบว่าใช่อาการอักเสบของแผลมั้ยคะ
สวัสดีค่ะ หลังการผ่าฟันคุดนั้น อาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เอง ห้ามไปแกะเองเด็ดขาดค่ะก้อนสีน้ำตาลและสีขาวดังกล่าวมา เข้าใจว่าน่าจะเป็นเนื้อเยื่อร่างกายสร้างขึ้นมาเพื่อสมานแผล หากเป็นหนองมักเป็นก้อนปวด บวม เจ็บมากขึ้นเรื่อยๆ หรือมีเลือดไหลซึมค่ะ ถ้าอาการดีขึ้น ก้อนดังกล่าวมาน่าจะไม่ใช่หนองค่ะสังเกตอาการดังที่กล่าวไป และกลับไปพบทันตแพทย์เพื่อตัดไหมตามนัด เบื้องต้น ควรรับประทานอาหารอ่อนๆ ที่ไม่ต้องเคี้ยวมากนัก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้